CELEX: 62021TN0685
Language: hu
Date: 2021-10-18 00:00:00
Title: T-685/21. sz. ügy: 2021. október 18-án benyújtott kereset – IR kontra Bizottság

2022.1.10.   
            
            
               HU
            
            
               Az Európai Unió Hivatalos Lapja
            
            
               C 11/32
            
         
      2021. október 18-án benyújtott kereset – IR kontra Bizottság
      (T-685/21. sz. ügy)
      (2022/C 11/45)
      Az eljárás nyelve: francia
      
         Felek
      
      
         Felperes: IR (képviselők: S. Pappas és A. Pappas ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2020. december 11-i azon határozatot, amellyel a Brüsszeli kifizető hivatal megtagadta a felperes fiától a súlyos betegsége elismerésének megújítását;
               
            
                  —
               
               
                  semmisítse meg a 2021. július 8-i azon határozatot, amellyel a kinevezésre jogosult hatóság elutasította a felperes által az Európai Unió tisztviselői személyzeti szabályzata 90. cikkének (2) bekezdése alapján benyújtott panaszt;
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes hat jogalapra hivatkozik.
      
                  1.
               
               
                  Az első jogalap arra vonatkozik, hogy a vitatott határozatok jogellenesen a második orvosszakértő véleményén alapulnak.
               
            
                  2.
               
               
                  A második jogalap a vitatott határozatok indokolásának elégtelenségén alapul.
               
            
                  3.
               
               
                  A harmadik jogalap arra vonatkozik, hogy a vitatott határozatok a felperes szerint nyilvánvaló értékelési hiba és a tények elferdítése érinti.
               
            
                  4.
               
               
                  A negyedik jogalap a megfelelő ügyintézés elvének és meghallgatáshoz való jog megsértésére vonatkozik.
               
            
                  5.
               
               
                  Az ötödik jogalap arra vonatkozik, hogy a vitatott határozatok jogellenesen egyetlen orvosszakértői véleményen alapulnak.
               
            
                  6.
               
               
                  A hatodik jogalap a pert megelőző eljárás megsértésére vonatkozik.